Държавен вестник, бр. 64, 2025 г., стр. 75

БРОЙ  64	
Д Ъ Р Ж А В Е Н  В Е С Т Н И К 	
СТР.  75   
Той остава на служба до назначаване на 
правоприемника му. Генералният секре­
тар подпомага председателя на Конферен­
цията и поддържа непрекъснатостта на 
работата между заседанията. Той може 
да предприема всякакви такива действия, 
които са необходими за провеждане на 
текущите дела на Конференцията.
2. Генералният секретар представя на 
Конференцията:
a) проект на индикативната схема, по­
сочена в член IV.3.f);
b) обикновения бюджет и предвари­
телния разчет, посочен в член IV.3.g) и 
член IV.3.h);
c) конкретните финансови нужди за всеки 
Специален проект съгласно член IV.3.i);
d) одитираните годишни сметки и го­
дишния доклад, искани в член IV.3.j) и 
член IV.3.k).
3. При изпълнение на своите задължения 
Генералният секретар използва услугите 
на ЕОМБ.
Член VІ – Бюджет
1. Редовният годишен бюджет за следващата 
финансова година, обхващащ периода от 
1 януари до 31 декември, показва както 
разходите, произтичащи от осъщест­
вяването на Общата програма, така и 
тези, свързани с функционирането на 
Конференцията, заедно с прогнозните 
приходи, и се внася пред Конференцията 
от генералния секретар не по-късно от 
1 октомври всяка година.
2. Разходите в редовния бюджет се покри­
ват от:
a) финансовия принос на членовете;
b) всички дарения, предоставени от 
членовете в допълнение към техните 
финансови вноски, при условие че са в 
съответствие с целите на Конференцията;
c) всякакви други ресурси, по-специално 
дарения, предлагани от частни органи­
зации или лица, предмет на предвари­
телното одобрение на Конференцията с 
мнозинство от две трети от присъства­
щите членове с право на глас.
Член VІІ – Вноски и одит
1. Всеки член допринася както за разхо­
дите, произтичащи от осъществяването 
на Общата програма, така и за тези, 
свързани с функционирането на Кон­
ференцията, в съответствие с размера, 
който се определя на всеки три години 
от Конференцията с мнозинство от две 
трети от всички членове и се основава 
на средния нетен национален доход по 
факторни разходи на всеки член за пос­
ледните три предходни години, за които 
има налична статистика.
2. Конференцията може да реши с мно­
зинство от две трети от всички членове 
да вземе предвид всички специални 
обстоятелства, засягащи даден член, и 
съответно да промени неговата вноска. 
При прилагането на тази разпоредба 
под „специални обстоятелства“ се раз­
бира по-специално ситуация, при която 
националният доход на глава от насе­
лението на държава членка е по-малък 
от сума, определена от Конференцията 
с мнозинство от две трети.
3. Ако дадена държава стане страна по 
Споразумението или престане да бъде 
страна, размерът на вноските, посочен в 
параграф 1, се променя. Новият размер 
на вноската влиза в сила от началото на 
следващата финансова година.
4. Генералният секретар уведомява чле­
новете за сумата на техните вноски в 
счетоводни единици, представляващи 
тегло от 0,88867088 грама чисто злато, и 
за датите, на които ще бъдат извършени 
плащанията.
5. Генералният секретар води подробни 
сметки за всички получени и разпреде­
лени суми. Конференцията назначава 
одитори, които да проверяват нейните 
отчети, и да проверяват, в съответствие 
с финансовите правила, отчетите на 
ЕОМБ. Генералният секретар и EОМБ 
предоставят на одиторите такава ин­
формация и помощ, каквито могат да 
им бъдат необходими за изпълнение на 
техните задължения.
Член VIII – Уреждане на спорове
Всеки спор между двама или повече члено­
ве относно тълкуването или прилагането на 
това Споразумение, който не бъде разрешен 
чрез посредничеството на Конференцията, се 
предава по искане на която и да е от страните 
в спора на Международния съд на ООН, освен 
ако засегнатите членове не се споразумеят 
в разумен срок за друг начин на уреждане.
Член IX – Изменения
1. Настоящото Споразумение може да се 
изменя, когато това бъде поискано от не 
по-малко от две трети от всички членове.
2. Предложение за изменение се включва 
в дневния ред на редовното заседание, 
което следва непосредствено след депо­
зирането на предложението при Генерал­
ния секретар. Такова предложение може 
също да бъде предмет и на извънредно 
заседание.
3. Всяко изменение на това Споразумение се 
приема с единодушие от всички членове 
на Конференцията, които уведомяват 
писмено правителството на Швейцария 
за тяхното приемане.